《与宋景文公唱酬牡丹诗》
宋代·朱公绰

仁帅安全蜀，祥葩育至和。
地寒开既晚，春曙力终多。
翠幕遮蜂蝶，朱阑隔绮罗。
殷勤凭驿使，光景易蹉跎。

作者简介：朱公绰，字成之，吴县（今江苏苏州）人。仁宗天圣八年（一○三○）进士（《吴郡志》卷二八）。景祐四年（一○三七），为海宁州盐官令。宝元二年（一○三九），权海宁州书记。康定元年（一○四○），再任盐官令。历知彭州、广济军。神宗熙宁八年（一○七五），知舒州。仕至光禄寺卿。事见《乐圃馀稿》卷九《朱氏世谱》。